CELEX: 32015D2277
Language: lv
Date: 2015-12-02 00:00:00
Title: Komisijas Īstenošanas lēmums (ES) 2015/2277 (2015. gada 2. decembris) par Komisijas apstiprinājumu Padomes Regulas (EK) Nr. 1224/2009 109. panta 8. punktā paredzētajiem valstu plāniem par apstiprināšanas sistēmu īstenošanu (izziņots ar dokumenta numuru C(2015) 8830)

8.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 322/53
            
         KOMISIJAS ĪSTENOŠANAS LĒMUMS (ES) 2015/2277
   (2015. gada 2. decembris)
   par Komisijas apstiprinājumu Padomes Regulas (EK) Nr. 1224/2009 109. panta 8. punktā paredzētajiem valstu plāniem par apstiprināšanas sistēmu īstenošanu
   
      
         (izziņots ar dokumenta numuru C(2015) 8830)
      
   
   (Autentisks ir tikai teksts grieķu un horvātu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 109. panta 8. punktu,
   ņemot vērā to, ka ir iesniegti dalībvalstu plāni par apstiprināšanas sistēmu īstenošanu,
   tā kā:
   
               (1)
            
            
               Saskaņā ar Regulas (EK) Nr. 1224/2009 109. panta 8. punktu dalībvalstis izstrādā valsts plānu apstiprināšanas sistēmas īstenošanai, un šis plāns nodrošina iespēju dalībvalstīm izvirzīt apstiprināšanas un kontrolpārbaužu prioritātes un paredzēt turpmākos pasākumus nesakritību gadījumā, pamatojoties uz riska pārvaldību.
            
         
               (2)
            
            
               Apstiprināšanai Komisijā ir iesniegti Grieķijas Republikas un Horvātijas Republikas valsts plāni. Tie ir saskaņā ar Regulas (EK) Nr. 1224/2009 109. pantu un saskaņā ar 143.–145. pantu Komisijas Īstenošanas regulā (ES) Nr. 404/2011 (2). Tāpēc tie būtu jāapstiprina.
            
         
               (3)
            
            
               Šis lēmums ir apstiprinājuma lēmums Regulas (EK) Nr. 1224/2009 109. panta 8. punkta nozīmē.
            
         
               (4)
            
            
               Komisija uzraudzīs valsts plānu piemērošanu attiecībā uz to efektīvu darbību. Ja, pamatojoties uz to verifikāciju, inspekciju un revīziju secinājumiem, kuras Komisija veikusi Regulas (EK) Nr. 1224/2009 X sadaļas sakarībā, valstu izstrādātos apstiprināšanas plānus ir nepieciešams grozīt, dalībvalstīm šie plāni būtu attiecīgi jāgroza,
            
         IR PIEŅĒMUSI ŠO LĒMUMU.
   1. pants
   1.   Apstiprina Grieķijas Republikas un Horvātijas Republikas valsts plānus, kas saskaņā ar Regulas (EK) Nr. 1224/2009 109. panta 8. punktu izstrādāti, lai īstenotu apstiprināšanas sistēmu.
   2.   Ja, pamatodamās uz Regulas (EK) Nr. 1224/2009 X sadaļas sakarībā veikto verifikāciju, inspekciju un revīziju secinājumiem, Komisija uzskata, ka saskaņā ar 1. punktu apstiprinātie plāni nenodrošina Regulas (EK) Nr. 1224/2009 109. pantā noteikto pienākumu efektīvu īstenošanu dalībvalstīs, pēc apspriešanās ar attiecīgajām dalībvalstīm tā var pieprasīt grozījumu izdarīšanu minētajos plānos.
   3.   Pēc Komisijas pieprasījuma, ko tā izdara atbilstīgi 2. punktam, dalībvalstis groza savus apstiprināšanas plānus.
   2. pants
   Šis lēmums ir adresēts Grieķijas Republikai un Horvātijas Republikai.
   
      Briselē, 2015. gada 2. decembrī
      
         
            Komisijas
         
         
            un tās priekšsēdētāja vārdā –
         
         
            jūrlietu un zivsaimniecības ģenerāldirektors
         
         João AGUIAR MACHADO
      
   
   
      (1)  OV L 343, 22.12.2009., 1. lpp.
   
   
      (2)  Komisijas 2011. gada 8. aprīļa Īstenošanas regula (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (OV L 112, 30.4.2011., 1. lpp.).